ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ՝ ՈՍՏԻԿԱՆՈՒԹՅԱՆ ՕՐՎԱ ԱՌԹԻՎ

Սիրով շնորհավորում եմ Ոստիկանության համակարգի բոլոր աշխատակիցներին՝ ապրիլի 16-ին նշվող Ոստիկանության աշխատողի օրվա առթիվ:

Ոլորտի հարգելի ներկայացուցիչներ, անգնահատելի է ձեր աշխատանքը հասարակական կարգ ու կանոնի, օրինականության, քաղաքացիների շահերի և իրավունքների պաշտպանության դժվարին առաքելությունում: Ձեր կատարած անձնվեր ու դժվարին աշխատանքն արժանի է բարձր գնահատանքի, ինչի համար էլ հայտնում ենք մեր անկեղծ երախտագիտությունը:

Ոստիկանության բարեփոխումների շրջանակում իրագործվող քայլերը, քաղաքացի-ոստիկանություն հարաբերությունները նոր որակի բերելուն ուղղված աշխատանքներն այլևս առաջնահերթություն են մեր երկրում: Այդ համատեքստում կարևոր քայլ էր նաև Պարեկային ծառայության ներդրումը, որի նպատակը Հայաստանի Հանրապետության քաղաքացիներին պաշտպանվածության ավելի մեծ զգացումով օժտելն է։

Մեկ անգամ ևս շեշտելով ոլորտի ներկայացուցիչների բարդ ու շնորհակալ աշխատանքը՝ առանձնահատուկ շնորհավորում եմ Ոստիկանության Արարատի մարզային վարչության, Արտաշատի բաժնի, Պարեկային ծառայության Արարատի մարզի ստորաբաժանման աշխատակիցներին, բոլորին մաղթում եմ մասնագիտական նորանոր հաջողություններ, ուժ, կորով, քաջառողջություն:

Բարի ծառայություն ձեզ: